इन परिस्थितियों में एबीवीपी प्रत्याशी के जीतने की संभावना क्षीण होती जा रही थी। एबीवीपी अध्यक्ष पद के प्रत्याशी और समर्थकों का विधि संकाय जाना, नारेबाजी करना, स्टीकर चिपकाना, मना करने पर तीन शिक्षकों के साथ हाथापाई करना और फिर विद्रोही एबीवीपी प्रत्याशी द्वारा इसका जवाब देने की कोशिश में दोनों पक्षों में मारपीट, पूर्व नियोजित हो चाहे न हो, लेकिन इस घटना को लेकर विश्वविद्यालय प्रशासन ने जिस तरह आनन-फानन में चुनाव स्थगित करने का निर्णय लिया वह सबको हैरान कर गया।